text: কর্ণফুলী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
  
  আয়তন 
  কর্ণফুলী থানার আয়তন ৮০.৯৯ বর্গ কিলোমিটার (২০,০১৩ একর)।
  
  প্রতিষ্ঠাকাল 
  ২০০০ সালের ২৭ মে বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক নিয়ে কর্ণফুলী থানা গঠন করা হয়। ২০১৬ সালের ৯ মে পটিয়া উপজেলার ৫টি ইউনিয়নকে আলাদা করে কর্ণফুলী উপজেলায় উন্নীত করার সিদ্ধান্ত অনুমোদন দিয়েছে প্রশাসনিক উন্নয়ন সংক্রান্ত জাতীয় বাস্তবায়ন কমিটি (নিকার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী কর্ণফুলী থানার মোট জনসংখ্যা ২,৪২,১৫১ জন। এর মধ্যে পুরুষ ১,২৪,০৪৫ জন এবং মহিলা ১,১৮,১০৬ জন। মোট পরিবার ৪৭,১৫৬টি।
  
  অবস্থান ও সীমানা 
  কর্ণফুলী থানা কর্ণফুলী নদীর দক্ষিণ-পূর্ব পাশে চট্টগ্রাম সিটি কর্পোরেশনের বর্ধিত অংশ। এর বিপরীতে কর্ণফুলী নদীর উত্তর-পশ্চিমাংশ জুড়ে রয়েছে যথাক্রমে পতেঙ্গা থানা, ইপিজেড থানা, বন্দর থানা, ডবলমুরিং থানা, সদরঘাট থানা, বাকলিয়া থানা ও চান্দগাঁও থানা; পূর্বে রয়েছে বোয়ালখালী উপজেলা ও পটিয়া উপজেলা; দক্ষিণে আনোয়ারা উপজেলা এবং পশ্চিমে বঙ্গোপসাগর।
  
  প্রশাসনিক এলাকা 
  চট্টগ্রাম সিটি কর্পোরেশনের কর্ণফুলী থানার আওতাধীন এলাকাসমূহ হল:
   পশ্চিম গোমদণ্ডী ইউনিয়ন (বোয়ালখালী)
   কোলাগাঁও ইউনিয়ন (পটিয়া)
   শিকলবাহা ইউনিয়ন (পটিয়া)(বর্তমানে কর্ণফুলি উপজেলা)
   চর পাথরঘাটা ইউনিয়ন (পটিয়া)(বর্তমানে কর্ণফুলি উপজেলা)
   চর লক্ষ্যা ইউনিয়ন (পটিয়া)(বর্তমানে কর্ণফুলি উপজেলা)
   জুলধা ইউনিয়ন (পটিয়া)(বর্তমানে কর্ণফুলি উপজেলা)
   বড় উঠান ইউনিয়ন (পটিয়া)(বর্তমানে কর্ণফুলি উপজেলা)
   বৈরাগ ইউনিয়ন (আংশিক) (আনোয়ারা)
  
  সংসদীয় আসন
  
  দর্শনীয় স্থান 
  কর্ণফুলী থানা এলাকার দর্শনীয় স্থানগুলোর মধ্যে রয়েছে:
   পারকি সমুদ্র সৈকত
   শাহ আমানত সেতু
  
  গুরুত্বপূর্ণ স্থাপনা 
   কর্ণফুলী রপ্তানি প্রক্রিয়াকরণ অঞ্চল
  
  আরও দেখুন 
   চট্টগ্রাম
   চট্টগ্রাম সিটি কর্পোরেশন
   চট্টগ্রাম জেলা
  
  তথ্য সূত্র
  
  বহিঃসংযোগ 
   
  
  বিষয়শ্রেণী:চট্টগ্রাম সিটি কর্পোরেশনের থানা
title: কর্ণফুলী থানা